Nyeste Skilderie af Kiøbenhavn, 1824-03-06
Paa frugtbar Jord fremspire Kornplanterne fra alle Sider og danne en stor Stok. Staae de for tæt sammen, saa have Bladene eller Korn stokken saa indskrænket Plads paa Overfladen, som Rødderne i Jorden, thi Rødderne udbrede sig lige saa langt i samme, som Stokkenes Vært paa Overfladen. I mager Jordbund faae Kornene næsten aldeles ingen Stængle, staae de derfor ikke tæt sammen, saa bliver der store Mellemrum; i disse groer kun Ukrud, der aldeles berøver de desuden svage Planter deres Næring. Saaer man paa en god velgjødet Ager for tykt, saa mangler Planten Rum, og saaes paa slet Jord for tyndt, saa tager Ukrudet Overhaand. Vist nok have paa en mager Græsgang kun faa Creature Næring, og paa en feed ulige flere, men det er intet Beviis paa, at paa en feed Ager mange Planter, og paa en mager derimod færre maa saaes; thi Planterne hefte sig i Jorden og deres Rødder optage, ved Mangel paa Næring, kun ringe Plads. Naar den magere Bund end besaaes nok saa tyndt, saa leverer den dog kun stedse svagelige Planter, fordi disse er anviist et bestemt Rum, og ikke kunne drage Næring længer borte fra end deres Nødder naae, medens paa magere Græsgange Creaturene ligefuldt kunne faae deres Næring, naar kun et lidet Antal befinde sig paa samme, fordi de afgræffe dagligen et stort Rum, hvoraf de vilde behøve et forholdsmæssigt mindre, naar det havde været planterigere; i hvilket sidste Tilfælde flere Creature havde fundet Næring, derpaa. Jo mere den physiske Beskaffenhed af Jorden svarer til Naturen af de Planter, der skulle dyrkes, desmere befordres deres Væxt, og desto mindre maa Ageren besaaes, fordi hver Plante optager mere Rum, og omvendt, jo mindre Jordbunden egner sig for Planten, desto tættere maa den besaaes, thi hver enkelt Plante bliver i et saadant Forhold mindre og svagere. Maaskee er Rigtigheden heraf bleven miskjendt, og dette Aarsagen til den i Beretningen omtalte ringe Fordeel af Rugen og Boghveden. Gjødning er nervus rerum gerendarum in re occonomia. Paa en mager Jord mangler det paa Gjødning, fordi de fornødne Creature, af Mangel paa Foder, ikke kunne holdes, og der mangler paa Foder, fordi man ikke formaaer at udvide Foderplanterne. Yderst vigtigt er det derfor at forekomme Fodermangelen derved, at Engbund, hvor det kun er mueligt, vindes, saaledes som Opdyrkelsen af den i Nærheden af Frederiksgade liggende Tørvemose, ved Spærringen af en liden Bæk eller Standsningen af Kilderne, nu iværksættes. Men skal Opdyrkelsen af Hedeland overalt i vort Land gjøres muelig, saa maa Foderværter dyrkes; dette er ogsaa blevet erkjendt af det Kgl. danske Videnskabers Selskab ved den af samme for Aaret 1823 udsatte Præmie af det Thottske Legat: "Hvorledes Fodermangelen, som een af de største Hindringer for udyrket Lands Opdyrkelse, kan afhielpes, især efter en paa Erfaring grundet Anviisning, hvorvidt Boghvede, Spærgel eller Rug kunne bruges som Foverplanter, og hvorledes disse Planter i den Henseende ere at behandle Forsaavidt Udsigten til at erhverve en Eiendom er en Spore for Colonisten til at anvende Besparelse, for at forbedre sin Jord, maa man ogsaa formode, at han vil anvende den Tid, Markarbeidet levner ham, til at gjøre og reparere Agerdyrkningsredskaber, og til andre industrielle Producter, og at hans Kone og de opvoxende Børn, ei allene ville forfærdige de nødvendige Klæder af Linned og Uld, men ogsaa overhoved ved Spinden og Væven, fortjene mere end det der udfordres til Klædebon.